**ANEXA NR. 14**

**la Hotărârea nr. \_\_\_\_ /\_\_\_\_2025**

**a Consiliului local al municipiului Bistriţa**

**Procedura de acordare a facilităților fiscale aprobate de către Consiliul local al municipiului Bistriţa pentru anul 2026**

**1. Procedura de acordare a scutirilor de la plata impozitului pe clădirile clasate ca monumente istorice, de arhitectură sau arheologice, indiferent de titularul dreptului de proprietate sau de administrare, care nu au fațadă stradală și/sau principală renovată sau reabilitată conform prevederilor Legii nr. 442/2001 privind protejarea monumentelor istorice, republicată, cu modificările și completările ulterioare, pentru perioada realizării lucrărilor de renovare sau reabilitare, începând cu data autorizației de construcție și până la data procesului verbal de recepție finală, privind lucrările efectuate, precum și pe o perioadă de 2 ani, începând cu data de 01 ianuarie a anului următor celui în care au fost finalizate lucrările de renovare sau reabilitate, cu respectarea legislației în materia ajutorului de stat;**

1.1.Pentru a beneficia de scutire proprietarii clădirilor vor depune o cerere la organul fiscal, însoțită de următoarele documente justificative prezentate în fotocopie și certificate de conformitate cu originalul:

a)Copie documente de identitate ale solicitantului și ale soțului/soției;

b)Documente de proprietate ale clădirii;

c)Document justificativ din care să reiasă clasarea clădirii ca monument istoric, de arhitectură sau arheologic;

d)Copie autorizație de construire, precum și orice alte documente justificative relevante pentru soluționarea cererii.

1.2.Scutirea nu se aplică pentru spațiile/încăperile/suprafețele folosite pentru activități economice sau agrement.

**2. Procedura de acordare a scutirilor de la plata impozitului pe cădirile clasate ca monumente istorice, de arhitectură sau arheologice, indiferent de titularul dreptului de proprietate sau de administrare, care au fațadă stradală și/sau principală renovată sau reabilitată conform prevederilor Legii nr. 442/2001, republicată cu modificările și completările ulterioare, cu excepția încăperilor care sunt folosite pentru activități economice pe o perioadă de 2 ani începând cu data de 1 ianuarie a anului următor celui în care au fost finalizate lucrările.**

2.1.Pentru a beneficia de scutire proprietarii clădirilor vor depune o cerere la organul fiscal, însoțită de următoarele documente justificative prezentate în fotocopie și certificate de conformitate cu originalul:

a)Copie documente de identitate ale solicitantului și ale soțului/soției;

b)Documente de proprietate ale clădirii;

c)Document justificativ din care să reiasă clasarea clădirii ca monument istoric, de arhitectură sau arheologic;

d)Autorizaţia de construire, eliberată cu respectarea prevederilor Legii nr. 422/2001 privind protejarea monumentelor istorice, republicată, cu modificările şi completările ulterioare

e)Procesul-verbal de recepţie finală privind lucrările efectuate;

f)Orice alte documente justificative relevante pentru soluționarea cererii.

2.2.Scutirea nu se aplică pentru spațiile/încăperile/suprafețele folosite pentru activități economice sau agrement.

**3. Procedura de acordare a scutirilor de la plata impozitului pe cădirile clasate ca muzee ori case memoriale.**

3.1.Pentru a beneficia de scutire proprietarii clădirilor vor depune o cerere la organul fiscal, însoțită de următoarele documente justificative prezentate în fotocopie și certificate de conformitate cu originalul:

a)Documente de proprietate ale clădirii;

b)Certificat de clasare/fișă de clasare/orice alt document justificativ din care să reiasă clasarea clădirii ca muzeu sau casă memorială;

c) Orice alte documente justificative relevante pentru soluționarea cererii.

3.2.Scutirea nu se aplică pentru spațiile/încăperile/suprafețele folosite pentru activități economice sau agrement.

**4.Procedura de acordare a scutirilor de la plata impozitului/taxei pe clădirile și terenurile aferente clădirilor utilizate pentru furnizarea de servicii sociale de către organizații neguvernamentale și întreprinderi sociale ca furnizori de servicii sociale**

4.1.Organizațiile neguvernamentale și întreprinderile sociale care dețin în proprietate sau utilizează clădiri/terenuri pentru furnizarea de servicii sociale beneficiază de scutire la plata impozitului/taxei pe clădiri/teren.

4.2.Pentru a beneficia de scutire la plata impozitului/taxei pe clădiri/teren trebuie îndeplinite următoarele condiții:

1. organizaţiile neguvernamentale și întreprinderile sociale își desfășoară activitatea în condițiile O.G. nr. 68/2003 privind serviciile sociale, cu modificările și completările ulterioare și ale Legii nr. 292/2011- Legea asistenţei sociale;
2. clădirea să fie în proprietatea sau în utilizarea organizației neguvernamentale sau întreprinderii sociale;
3. organizațiile neguvernamentale sau întreprinderile sociale să fie acreditate ca furnizor de servicii sociale în conformitate cu prevederile Legii nr. 197/2012 privind asigurarea calităţii în domeniul serviciilor sociale, cu modificările ulterioare;
4. în clădirea pentru care se solicită scutirea să se desfășoare exclusiv serviciile sociale pentru care organizația guvernamentală sau întreprinderea socială a fost acreditată.

4.3.Scutirea la plata impozitului/taxei pe clădiri/teren se acordă pe bază de cerere depusă la organul fiscal, însoțită de următoarele documente în fotocopie și certificate pentru conformitate cu originalul:

1. actul de înființare al organizației neguvernamentale sau întreprinderii sociale;
2. statutul organizației neguvernamentale sau întreprinderii sociale;
3. certificatul de acreditare ca furnizor de servicii sociale al organizației neguvernamentale sau întreprinderii sociale;

4.4.Scutirea de impozit/taxă nu se aplică pentru spațiile/încăperile/suprafețele folosite pentru activități economice sau agrement.

**5.Procedura de acordare a scutirilor de la plata impozitului pe clădirile şi terenul aferent clădirilor restituite potrivit art. 16 din Legea nr. 10/2001 privind regimul juridic al unor imobile preluate în mod abuziv în perioada 6 martie 1945 - 22 decembrie 1989, republicată, cu modificările şi completările ulterioare, pentru perioada pentru care proprietarul menţine afectaţiunea de interes public.**

5.1.Proprietarii clădirilor/terenului aferent clădirilor restituite potrivit art. 16 din Legea nr. 10/2001 privind regimul juridic al unor imobile preluate în mod abuziv în perioada 6 martie 1945 - 22 decembrie 1989, republicată, cu modificările şi completările ulterioare, beneficiază de scutire de la plata impozitului pe clădiri/teren pe durata pentru care proprietarul menţine afectaţiunea de interes public a clădirii/terenului.

5.2.Pentru a beneficia de scutire proprietarii clădirilor/terenurilor menţionate la punctul 5.1. vor depune o cerere la organul fiscal, însoțită de următoarele documente justificative prezentate în fotocopie și certificate de conformitate cu originalul:

1. Copie documente de identitate ale solicitantului și ale soțului/soției sau documente de constituire;
2. Documente de proprietate ale clădirilor/terenurilor din care să reiasă că au fost dobândite în condiţiile Legii nr. 10/2001;
3. Documente din care rezultă menţinerea afectaţiunii de interes public;
4. Orice alte documente considerate utile pentru soluţionarea cererii.

**6.Procedura de acordare a scutirilor de la plata impozitului pe clădirile şi terenul aferent clădirilor restituite potrivit art. 1, alin. (10) din Ordonanță de urgență a Guvernului nr. 94/2000 privind retrocedarea unor bunuri imobile care au aparținut cultelor religioase din România, republicată, cu modificările şi completările ulterioare, pentru perioada pentru care proprietarul menţine afectaţiunea de interes public.**

6.1.Proprietarii clădirilor/terenurilor restituite potrivit art. 1, alin. (10) din Ordonanță de urgență a Guvernului nr. 94/2000 privind retrocedarea unor bunuri imobile care au aparținut cultelor religioase din România, republicată, cu modificările şi completările ulterioare, pentru perioada pentru care proprietarul menţine afectaţiunea de interes public.

6.2.Pentru a beneficia de scutire proprietarii clădirilor/terenurilor menţionate la punctul 6.1. vor depune o cerere la organul fiscal, însoțită de următoarele documente justificative prezentate în fotocopie și certificate de conformitate cu originalul:

a)Copie documente de identitate ale solicitantului și ale soțului/soției sau documente de constituire;

b)Documente de proprietate ale clădirilor/terenurilor din care să reiasă că au fost dobândite în condiţiile O.U.G. nr. 94/2000;

c)Documente din care rezultă menţinerea afectaţiunii de interes public;

d)Orice alte documente considerate utile pentru soluţionarea cererii.

**7.Procedura de acordare a scutirilor de la plata impozitului pe clădirile şi terenul aferent clădirilor restituite potrivit art. 1, alin. (5) din Ordonanță de urgență a Guvernului nr. 83/1999 privind restituirea unor bunuri imobile care au aparținut comunităților cetățenilor aparținând minorităților naționale din România, republicată cu modificările și completările ulterioare, pentru perioada pentru care proprietarul menţine afectaţiunea de interes public.**

7.1.Proprietarii clădirilor/terenurilor restituite potrivit art. 1, alin. (5) din Ordonanță de urgență a Guvernului nr. 83/1999 privind restituirea unor bunuri imobile care au aparținut comunităților cetățenilor aparținând minorităților naționale din România, republicată cu modificările și completările ulterioare, pentru perioada pentru care proprietarul menţine afectaţiunea de interes public.

7.2.Pentru a beneficia de scutire proprietarii clădirilor/terenurilor menţionate la punctul 7.1. vor depune o cerere la organul fiscal, însoțită de următoarele documente justificative prezentate în fotocopie și certificate de conformitate cu originalul:

a)Copie documente de identitate ale solicitantului și ale soțului/soției sau documente de constituire;

b)Documente de proprietate ale clădirilor/terenurilor din care să reiasă că au fost dobândite în condiţiile O.U.G. nr. 83/1999;

c)Documente din care rezultă menţinerea afectaţiunii de interes public;

d)Orice alte documente considerate utile pentru soluţionarea cererii.

**8.Procedura de acordare a scutirilor de la plata impozitului pe clădirile și terenul aferent clădirilor aflate în proprietatea organizațiilor cetățenilor aparținând minorităților naționale din România cu statut de utilitate publică, precum și cele închiriate, concesionate sau primite în folosință de acestea, de la o instituție sau o autoritate publică, cu excepția încăperilor care sunt folosite pentru activități economice.**

8.1.Proprietarii clădirilor/terenurilor, precum și cei care fac dovada că dețin clădirea și terenul, în temeiul unui act de închiriere, concesiune sau drept de folosință.

8.2. Pentru a beneficia de scutire, persoanele menționate mai sus, vor depune o cerere la organul fiscal local, însoțită de următoarele documente justificative prezentate în fotocopie și certificate de conformitate cu originalul:

a)Copie documente de identitate ale solicitantului și ale soțului/soției sau documente de constituire;

b)Documente de proprietate sau al deținerii oricărui drept de concesiune, folosință, închiriere, ale clădirilor/terenurilor menționate mai sus;

c)Documente din care rezultă că sunt organizații ale cetățenilor aparținând minorităților naționale din România cu statut de utilitate publică;

d)Declarație privind folosirea/nefolosirea încăperilor pentru activități economice;

d)Orice alte documente considerate utile pentru soluţionarea cererii.

**9. Procedura de acordare a scutirilor de la plata impozitului pe** **clădirea şi terenul** **folosite ca domiciliu aflate în proprietatea sau coproprietatea persoanelor prevăzute la art. 2 lit. c)-f) și j) din Legea nr. 168/2020 pentru recunoașterea meritelor personalului participant la acțiuni militare, misiuni și operații pe teritoriul sau în afara teritoriului statului român și acordarea unor drepturi acestuia, familiei acestuia și urmașilor celui decedat, cu modificările și completările ulterioare;**

9.1.Pentru a beneficia de scutire proprietarii clădirii și ai terenului folosite ca domiciliu vor depune o cerere la organul fiscal, însoțită de următoarele documente justificative prezentate în fotocopie și certificate de conformitate cu originalul:

a) Documente de proprietate sau coproprietate ale clădirii și terenului;

b) Copie documente de identitate ale solicitantului;

c) Adeverință eliberată de Ministerul Apărării Naționale sau de unitatea militară din care rezultă încadrarea în una din prevederile art. 2 lit. c)-f) și j) din Legea nr. 168/2020;

d) Certificat de deces al părintelui și certificat de naștere al urmașului care solicită scutirea (după caz);

c) Orice alte documente justificative relevante pentru soluționarea cererii (după caz).

9.2.Scutirea nu se aplică pentru spațiile/încăperile/suprafețele folosite pentru activități economice sau agrement.

**10.Procedura de acordare a reducerii de 50% la plata impozitului pe clădirile folosite pentru desfăşurarea de activităţi sportive, cu respectarea legislației în materia ajutorului de stat**

10.1.Proprietarii/utilizatorii imobilelor folosite pentru desfăşurarea de activităţi sportive beneficiază de reducere cu 50% la plata impozitului/taxei pe clădiri.

10.2.Pentru a beneficia de reducere la plata impozitului/taxei pe clădiri trebuie îndeplinite următoarele condiţii:

1. proprietarii/utilizatorii imobilelor folosite pentru desfăşurarea de activităţi sportive deţin un Certificat de identitate sportivă potrivit prevederilor Legii educaţiei fizice şi sportului nr. 69/2000, cu modificările și completările ulterioare, respectiv sunt înregistraţi în Registrul sportiv;
2. clădirea să fie în proprietatea sau în utilizarea structurii sportive;
3. în cazul în care doar o parte din imobil este utilizat pentru activităţile sportive desfăşurate de către structura sportivă, beneficiază de reducerea impozitului/taxei pe clădiri doar partea din imobil care este utilizată de către structura sportivă;

10.3.Scutirea la plata impozitului/taxei pe clădiri se acordă pe bază de cerere depusă la organul fiscal, însoțită de următoarele documente în fotocopie și certificate pentru conformitate cu originalul:

1. actul de înființare al structurii sportive;
2. certificatul de identitate sportivă sau dovada înregistrării în Registrul bazelor sportive;
3. actul de proprietate sau actul în baza căruia structura utilizează clădirea;
4. orice alte documente justificative considerate utile pentru soluţionarea cererii.

**11.Procedura de acordare a reducerilor cu 50% a impozitului/taxei datorate pentru clădirile/terenurile utilizate de organizații nonprofit și celor utilizate de orgnaizațiile nonprofit primite în folosință gratuită, folosite exclusiv pentru activitățile fără scop lucrativ**

11.1.Organizațiile nonprofit care dețin în proprietate sau utilizează clădirile exclusiv pentru activități fără scop lucrativ beneficiază de reducere cu 50 % a impozitului/taxei datorate pentru aceste clădiri/terenuri;

11.2.Pentru a beneficia de această reducere trebuie îndeplinite următoarele condiții:

1. clădirea/terenul să fie în proprietatea sau în utilizarea organizației nonprofit;
2. organizația nonprofit trebuie sa depună dovada desfășurării obiectului de activitate în clădirea pentru care se solicită scutirea;
3. clădirile și terenul să fie folosite exclusiv pentru activități fără scop lucrativ;

11.3.Reducerea se acordă pe bază de cerere depusă la organul fiscal, însoțită de următoarele documente în fotocopie și certificate pentru conformitate cu originalul:

1. actul de înființare al organizației.
2. statutul organizației;
3. declarație privind utilizarea exclusivă a clădirii/terenului pentru care se solicită reducerea pentru activități fără scop lucrativ;
4. documente din care rezultă funcționarea efectivă a organizației nonprofit, cum ar fi: raport de activitate al organizației, darea de seamă a președintelui/administratorului/comitetului director către adunarea generală a asociațiilor (dacă din acest document reiese activitatea desfășurată), acord de funcționare pentru spațiul respectiv, alte documente ;
5. actul de proprietate sau actul în baza căruia organizația utilizează clădirea/terenul.

**Mențiune:**

Acordarea scutirilor sau reducerilor mai sus menționate, se aplică, persoanelor care dețin documente justificative ce sunt depuse la organul fiscal local până la data de 31 martie 2026, inclusiv și care și-au îndeplinit obligația de plată a impozitului/taxei pentru anul fiscal anterior în termenele prevăzute de lege, începând cu data de 1 ianuarie a anului fiscal următor celui în care a fost emisă hotărârea consiliului local.

**oooOOOooo**